Plutondagi shafaq va tog‘lar: New Horizons zondi yo‘llagan yangi suratlar

NASA saytida New Horizons sayyoralararo stansiyasi tomonidan yo‘llangan va Pluton sayyorasi yaqinidan uchib o‘tish vaqtida olingan yangi fotosuratlar e’lon qilindi. Meduza’ning yozishicha, fotosuratlar zond sayyora bilan eng yaqin nuqtaga kelganidan 15 daqiqa o‘tib olingan.
Stansiya “qayrilib olib”, Pluton sathini suratga olgan. Suratdagi manzara quyosh nurlari bilan qoplanganini ko‘rish mumkin. Qayd etishlaricha, suratlar iyul oyida olingan, biroq qurilma mazkur suratlarni endi Yerga jo‘natgan.

Bu suratda balandligi 3,5 ming metrgacha bo‘lgan Norgeya tog‘lariga tutashib ketuvchi Yo‘ldosh vodiysi (o‘ngda) tasvirlangan. Bundan tashqari, bu yerda Quyoshning o‘ziga xos yoritishi natijasida Pluton atmosferasining qatlamlari ham ko‘rinib turibdi.

Bu fotosurat 18 ming kilometr balandlikdan olingan. Unda taxminan 380 kilometr landshaft aks etgan. O‘ng tomonda — Yo‘ldosh vodiysi.
2015-yil 14-iyul kuni New Horizons Plutonga 12,5 ming kilometr masofagacha yaqinlashdi. Sayyora yaqinidan uchib o‘tgan stansiya o‘z yo‘lida davom etmoqda — olimlar uni Koyper kamari tomon yo‘naltirgan.